Rozītes (Baldones pagasts)
Šis raksts ir par vasarnīcu ciemu Baldones pagastā. Par citām jēdziena Rozītes nozīmēm skatīt nozīmju atdalīšanas lapu. Rozītes ir vasarnīcu ciems Ķekavas novada Baldones pagastā. Izvietojies Ķekaviņas labajā krastā 1,1 km no Baldones — Tomes ceļa un 4 km no pagasta centra Baldones, 22 km no novada centra Ķekavas un 38 km no Rīgas. Ciems sastāv no 70 apbūves gabaliem. Veidojas no diviem savstarpēji nesavienotiem kvartāliem Rozīšu grāvja krastos ar atsevišķiem piebraucamajiem ceļiem.